બૉલીવુડમાં અટકળોને ક્યારેય વિરામ મળતુ નથી . કોઈ જોડી બનતી હોય કે પછી બગડતી હોય , તેની પાછળ અટકળોનો પ્રવાહ તો હંમેશા ચાલુ જ રહે છે . તેમાં પણ બનતી જોડીઓ અંગેની અટકળો કરતા લોકોને બગડતી કે તુટતી કે તુટેલી જોડીઓ અંગેની અટકળો વાંચવા - સાંભળવામાં વધુ રસ પડતો હોય છે . બૉલીવુડની આવી જ એક તુટેલી જોડી છે હૃતિક - સુઝાન . હૃતિક રોશન અને તેમના ભૂતપૂર્વ પત્ની સુઝાન વચ્ચેના સંબંધો જ્યારે બન્યા હતાં , ત્યારે એટલા ચર્ચામાં નહોતા , પરંતુ જ્યારથી બંનેના સંબંધો વણસવા લાગ્યા , ત્યારથી બંને હૅડલાઇન્સ બનતા રહ્યાં છે અને છુટાછેડા લીધા બાદ પણ આ જોડીની ચર્ચાઓ બંધ થવાનું નામ નથી લેતી . એટલુ જ નહીં , તાજેતરમાં જ સુઝાન દ્વારા હૃતિક રોશન પાસે ખાધા - ખોરાકી પેટે 400 કરોડની માંગણી કરાયાના સમાચાર પણ ખૂબ જ ચર્ચાસ્પદ બન્યા હતાં . જોકે પછીથી તેનું ખંડન કરાયુ હતું . હૃતિક રોશન અને સુઝાને કાયદેસર છુટાછેડા લઈ લીધાં છે . ગત વર્ષના અંતે બંનેએ જુદા રહેવાનો નિર્ણય કર્યો હતો અને હવે કોર્ટ કાર્યવાહી વડે બંને કાયદેસર ભૂતપૂર્વ પતિ - પત્ની બની ચુક્યાં છે . બંનેના સંબંધો વણસવા પાછળના અનેક કારણો કહેવાય છે . તેમાં હૃતિકના બાર્બરા મોરી સાથે , તો સુઝાનના અર્જુન રામપાલ સાથેના સંબંધો પણ ચર્ચામાં રહેતા આવ્યાં છે . જોકે હૃતિક રોશન અને બાર્બરા મોરીઅંગે અફવાઓ ઓછી વહેતી હોય છે , પરંતુ સુઝાન અને અર્જુન રામપાલ મોટાભાગના ઇવેંટ્સમાં સાથે દેખાય છે અને ચોંકાવનારી બાબત તો એ છે કે સુઝાન હૃતિક રોશન સાથે છુટાછેડા લીધાના ચોવીસ કલાક બાદ જ અર્જુન રામપાલ સાથે બાન્દ્રા ખાતેના રેસ્ટોરંટમાં દેખાયા હતાં અને હૃતિકથી છુટા પડ્યા બાદ તો સુઝાન - અર્જુનની મુલાકાતો સતત વધતી જઈ રહી છે . સુઝાન - અર્જુનની વધુ એક લેટેસ્ટ મુલાકાતના સમાચાર આવી રહ્યાં છે . અભિષેક કપૂરના જન્મ દિવસની પાર્ટીમાં સુઝાન - અર્જુન ફરી એક વાર સાથે પહોંચ્યાં અને આ સાથે જ આ બંનેનું નામ પુનઃ ચર્ચામાં આવી ગયું . ચાલો તસવીરો સાથે બતાવીએ સુઝાનની અર્જુન સાથે ટ્રાંસપરંસી :